Какви са правата ми при постоянно лаещо, зарязано на терасата им от съседи куче? Освен разговор със съседа.




Лаещо куче
==========

 

Ако смятате, че е невъзможно да се стигне до доброволно разрешаване на проблема със съседа, може да предявите негаторен иск. Той е уреден в чл. 109 Закона за собствеността. С него Вие може да осъдите съседа да отстрани проблема с лаещото куче, напр. да отстрани самото куче от терасата.




Можете да се обърнете към управителя на етажната собственост с цел разговор с въпросните съседи.


Поздрави,  

адв. Николина Митова  

0898 303092




Здравейте,


Съществува Наредба № 1 за обществения ред и опазването на общинските имоти на територията на Столична голяма община – според тази Наредба в определени часове имате право да изисквате от съседите си да не вдигат шум. 


Освен това всеки собственик, ползвател или наемател е длъжен да спазва Правилника за вътрешния ред. В случай на нарушаване на правилата на съседите могат да им бъде наложена глоба. За да се стигне до тази санкция тряба да се обърнате към управителя на етажната собственост.


Ако наистина кучето лае постоянно и тормози и други Ваши съседи, може заедно с тях да опитате да поговорите със собствениците на кучето и да разрешите проблема.


В случай, че не успеете да се разберете по този начин със съседите, може да се свържете с юрист, който да Ви съдейства – ето тук може да намерите подходящ адвокат: <https://www.kantorata.net/>.


Росица Георгиева  

правен асистент| Advokatami.bg  

0888 047 188


